《东山八景并序 其八 五雷坛》
明代·刘玘

何人筑土拥平冈，知是游雷此地藏。曾鼓乾坤施号令，能驱风雨迅威光。

道人奉法时瞻礼，过客祈灵每谒望。忽听一声天外动，轰然直在此山阳。

作者简介：刘玘，字允璋。潮阳人。明成祖永乐十五年（一四一七）解元，十九年登进士，授兵部车驾司主事。坐忤大臣，放归。登临题咏，著述甚富。清乾隆修《潮州府志》卷二九、清道光《广东通志》卷二九二有传。